## dachser_inteligent_logistics

Tlačová správa V Bratislave, 13. 9. 2021

**Zamestnanci DACHSER pomáhajú aj štvornohým priateľom**

**Zamestnanci pobočky DACHSER v Martine zorganizovali koncom júla materiálnu zbierku pre útulok Tuláčik v Brezne. DACHSER zabezpečil prepravu potrebného tovaru do útulku a 23. augusta všetko odovzdal zamestnancom útulku.**

„*DACHSER pravidelne organizuje rôzne aktivity na podporu neziskových spoločností vo svojom bezprostrednom okolí. Pobočka si vyberie konkrétny projekt, ktorému sa chce venovať. V Martine sa rozhodli materiálne podporiť práve psí útulok*,“ vysvetľuje Lenka Balcová, zodpovedná za marketing a PR v spoločnosti DACHSER Slovakia.

„*Vybrali sme si útulok, ktorý pomáha psom a mačkám už mnoho rokov. Páčilo sa nám, že zvieratá tak môžu začať nový život s majiteľmi, ktorí ich budú mať radi. Preto sme sa rozhodli podporiť Tuláčika,*“ dodáva Barbora Feťková, branch manažérka pobočky v Martine.

Zamestnanci nakúpili potrebné deky a plachty, ale aj to, čo najviac chýba – čistiace prostriedky, ktoré sa v útulku veľmi rýchlo spotrebujú. Útulok svojich návštevníkov webovej stránky pravidelne informuje o nedostatkových položkách, ktoré by im darcovia mohli pomôcť zadovážiť a tým zabezpečiť potrebnú starostlivosť pre opustené zvieratá. S nápadom usporiadať finančnú zbierku pre útulok prišla zamestnankyňa zákazníckeho servisu DACHSER Michaela Birnsteinová ešte v roku 2019. Odvtedy sa zbierka koná pravidelne každý rok.

Útulok Tuláčik funguje už mnoho rokov a počas svojej činnosti pomohol zachrániť takmer 5 000 psov a mačiek. V mnohých prípadoch zvieratá zažili týranie a veľké utrpenie. Každoročne sa do útulku dostane viac ako 400 psov a mačiek, ktorí potrebujú veterinárnu starostlivosť (očkovanie, odčervenie, prípadnú liečbu) a veľké množstvo granúl a piškót. Prevádzka útulku stojí každý rok viac ako 75 000 EUR. Preto si veľmi cení akúkoľvek materiálnu alebo finančnú podporu.



**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk